CELEX: 62012CA0437
Language: hr
Date: 2013-12-19 00:00:00
Title: Predmet C-437/12: Presuda Suda (osmo vijeće) od 19. prosinca 2013. (zahtjev za prethodnu odluku koji je uputio Gerechtshof te ’s-Hertogenbosch — Nizozemska) — u postupku koji je pokrenuo X (Nacionalni porezi — Članak 110. UFEU-a — Porez na registraciju motornog vozila — Slični domaći proizvodi — Neutralnost poreza između uvezenih rabljenih automobila i sličnih vozila koja se već nalaze na nacionalnom tržištu)

22.2.2014   
            
            
               HR
            
            
               Službeni list Europske unije
            
            
               C 52/18
            
         Presuda Suda (osmo vijeće) od 19. prosinca 2013. (zahtjev za prethodnu odluku koji je uputio Gerechtshof te ’s-Hertogenbosch — Nizozemska) — u postupku koji je pokrenuo X
   (Predmet C-437/12) (1)
   
   (Nacionalni porezi - Članak 110. UFEU-a - Porez na registraciju motornog vozila - Slični domaći proizvodi - Neutralnost poreza između uvezenih rabljenih automobila i sličnih vozila koja se već nalaze na nacionalnom tržištu)
   2014/C 52/29
   Jezik postupka: nizozemski
   
      Sud koji je uputio zahtjev
   
   Gerechtshof te ’s-Hertogenbosch
   
      Stranke glavnog postupka
   
   X
   
      Predmet
   
   Zahtjev za prethodnu odluku — Gerechtshof te ’s-Hertogenbosch — Nizozemska — Tumačenje članka 110. UFEU-a — Nacionalni porezi — Nacionalni propisi kojima se određuje porez na registraciju motornog vozila prilikom prvog korištenja vozila u nacionalnoj cestovnoj mreži — Iznos poreza čija visina od 2010. ovisi o emisijama CO2 — Vozilo pušteno u promet u 2006. u inozemstvu i registrirano u 2010. na nacionalnom državnom području
   
      Izreka
   
   
               1.
            
            
               Za potrebe primjene članka 110. UFEU-a, slični nacionalni proizvodi, usporedivi s rabljenim vozilom kakvo je ono o kojemu je riječ u glavnom predmetu, koje je prvi put korišteno prije 1. veljače 2008. i bilo je uvezeno i registrirano u Nizozemskoj 2010., vozila su koja se već nalaze na nizozemskom tržištu, koja imaju značajke najbliže onima koje ima spomenuto vozilo o kojemu je riječ.
            
         
               2.
            
            
               Članak 110. UFEU-a treba tumačiti na način da mu je protivan porez poput BPM-a („belasting personenauto’s en motorrijwielen”) na snazi 2010., ukoliko i u mjeri u kojoj iznos tog poreza koji se primjenjuje na uvezena rabljena vozila prilikom njihova registriranja u Nizozemskoj prelazi njegov najniži preostali iznos, uključen u vrijednost sličnih rabljenih vozila već registriranih u toj istoj državi članici.
            
         
      (1)  SL C 399, 22.12.2012.